顧總見劉楨卒後詩題目曰從駕遊幽麗（一作「厲」）宮却憶平生西園文會因寄修文府正郎蔡伯喈（題擬）
作者：不詳
朝代：唐

paragraphs: 在漢絕綱紀，溟瀆多騰[湍]（濡）。
煌煌魏世祖，拯溺靜波瀾。
天紀已垂定，邦人亦保完。
大開相公府，掇拾盡幽蘭。
始從衆君子，日侍[賢]（冥）主歡。
[文]（天）皇在共宮，烝孝踰問安。
監撫多餘閑，園囿恣遊觀。
末臣戴簪筆，翊聖從和鸞（一作「鑾」）。
月出行殿涼，珍[木]（水）清露漙。
天文信輝麗，鏗鏘[振]（枕）琅玕。
被[命]（中）仰[爲]（微）和，[顧己誠所難]（顧征成所難）。
弱質不自持，危脆朽萎殘。
豈意十餘年，陵寢梧[楸]（潄）寒。
今朝坤明國，[再]（弄）顧簪蟬冠。
侍遊于離宮，高躡浮雲端。
却憶西跳時，生死暫悲酸。
君昔漢公卿，未央冠羣賢。
倘若念平生，覽此同愴然。